Diari Oficial de la Generalitat Valenciana


Sumari del DOGV 3337, del 24-09-1998 (1998/902130)

RESOLUCIO de 20 de juliol de 1998, del director general d'Arquitectura i Habitatge, de renovació de l'acreditació de laboratori d'assajos per al control de qualitat de l'edificació a Assajos Institut Tècnic de la Construcció, SA (ITC, SA), amb la referència 07002V98.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/07/20/(3)/dof/vci/html**

### Dades del document

Número de DOGV
:   3337

Data del DOGV
:   24-09-1998

Secció del DOGV
:   I. DISPOSICIONS GENERALS

Número del document
:   1998/902130


Data del document
:   20-07-1998

Organisme emissor


Tipus de document
:   Resolució

Descriptors 

:   * indústria de la construcció
    * reglamentació de la construcció

RESOLUCIO de 20 de juliol de 1998, del director general d'Arquitectura i Habitatge, de renovació de l'acreditació de laboratori d'assajos per al control de qualitat de l'edificació a Assajos Institut Tècnic de la Construcció, SA (ITC, SA), amb la referència 07002V98. [1998/A6789]  
El senyor Ismael Sirvent Casanova, en nom i representació del laboratori d'Assajos Institut Tècnic de la Construcció, SA (ITC, SA), sol·licita la renovació d'acreditació de laboratori d'assajos en l'àrea de sòls, àrids, mescles bituminoses i els seus materials constituents en vials (SV), de conformitat amb el Decret 173/1989, de 24 de novembre, del Consell de la Generalitat Valenciana.  
L'expedient de renovació de l'acreditació s'ha tramitat de conformitat amb el Reial Decret 1.230/1989, de 13 d'octubre, i Ordre 22.093, de 5 de juliol de 1990, del Ministeri d'Obres Públiques i Urbanisme, i consta en aquest que s'han complit tots els requisits reglamentats.  
En virtut d'això, a proposta de la Divisió de Normativa Tècnica i Control de Qualitat, aquesta Direcció General resol:  
Primer  
Renovar l'acreditació al laboratori Institut Tècnic de la Construcció, SA (ITC, SA), amb adreça social en l'avinguda d'Elx, 164 d'Alacant, en l'àrea de sòls, àrids, mescles bituminoses i els seus materials constituents en vials (SV), amb la referència 07002V98.  
Segon  
Aquesta acreditació tindrà validesa en l'àmbit de la Comunitat Valenciana per un període de cinc anys comptador a partir de la data d'aquesta resolució, i queda supeditada al compliment de les condicions que estableix el Decret 173/1989, de 24 de novembre, del Consell de la Generalitat Valenciana, l'Ordre de 5 de juliol de 1990, del Ministeri d'Obres Públiques i Urbanisme, i el Reial Decret 1.230/1989, de 13 d'octubre, i en particular les indicades expressament en l'article 2 de les disposicions reguladores, del mencionat reial decret.  
Tercer  
Les inspeccions periòdiques, per a la verificació del compliment de les condicions de l'acreditació durant el període dels cinc anys, es realitzaran pels laboratoris de les seccions de Control de Qualitat de la Direcció General d'Arquitectura i Habitatge.  
Les despeses ocasionades pel seguiment de l'acreditació s'hauran de satisfer pel laboratori peticionari d'acord amb la Llei 12/1997, de 23 de desembre, de Taxes de la Generalitat Valenciana.  
Quart  
Qualsevol variació en les condicions que serviren de base per a la renovació de l'acreditació del laboratori s'haurà de comunicar a aquesta Direcció General en el moment en què es produïsca.  
Cinqué  
Aquesta resolució es comunicarà a la Direcció General de l'Habitatge, l'Arquitectura i l'Urbanisme, del Ministeri de Foment, per a la seua inscripció en el Registre General de Laboratoris d'Assajos Acreditats sota la referència 07002SV98.  
Contra aquesta resolució, que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes comptador des de la seua notificació, conforme al que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Aquesta resolució es publicarà en el Diari Oficial de la Generalitat Valenciana, perquè tothom n'estiga assabentat.  
València, 20 de juliol de 1998.- El director general d'Arquitectura i Habitatge: José Ma. García Zarco.


Còpia Permalink ELI